open-index/open-wikipedia-markdown huggingface dataset:
Afrikan Mestarien liiga

**Afrikan Mestarien liiga** (*CAF Champions League*) on Afrikan jalkapalloliiton järjestämä jalkapallokilpailu Afrikan eri maiden korkeimpien sarjatasojen parhaimmille joukkueille. Sarjan virallinen nimi on MTN CAF Champions League, jonka omistaa eteläafrikkalainen teleyhtiö MTN Group. Mestarien liigaa on pelattu vuodesta 1997 lähtien. Turnauksen edeltäjä oli African Cup of Champions Clubs, jota pelattiin vuosina 1964–1996.

## Historia
Turnausta pelattiin ensi kerran vuonna 1964, jolloin turnauksessa oli mukana 14 joukkuetta. Alkusarjat pelattiin alueellisesti neljässä lohkossa. Alkulohkojen voittajat pääsivät välieriin, joista voittajat selviytyivät yksiosaiseen finaaliin.

Seuraavana vuonna turnausta ei pidetty, mutta vuonna 1966 turnaus jälleen pelattiin uudistettuna. Siinä pelasi nyt 12 joukkuetta, jotka tällä kertaa pelasivat sekaisin, eikä maita eroteltu alueiden mukaisesti. Edellisen turnauksen voittaja pääsi suoraan välierävaiheeseen. Turnauksen pelijärjestelmä säilyi samana aina vuoteen 1996 asti sillä erotuksella, että edellisen turnauksen voittaja ei enää selvinnyt suoraan välieriin. Myös joukkueiden määrä nousi aluksi 20:stä yli 30:een. Vuonna 1997 Mestarien liigaa uudistettiin, johon otettiin hieman vaikutteita eurooppalaisesta Mestarien liigasta. Joukkueet pelaavat yhden karsintakierroksen, jonka jälkeen pelaa 32 parasta joukkuetta. Tuolloin tulevat mukaan parhaiten Afrikan Mestarien liigassa pärjänneen maan seurat. Voittajat menevät 16 parhaan joukkoon, joista kaikki kahdeksan voittajaa jaetaan kahteen lohkoon. Vuosina 1997-2000 ainoastaan lohkovoittajat selvisivät loppuotteluun. Vuodesta 2001 alkaen systeemiä muutettiin, että lohkon kaksi parasta pääsivät välieriin, joista voittajat selvisivät loppuotteluun.

Turnauksen nimi muutettiin "African Cup of Champions Clubsista" nykyiseen muotoon "CAF Champions League".

## Loppuottelut
### African Cup of Champions Clubs

♣=Yksiosainen loppuottelu.

♦=Turnauksessa laskettiin vain pisteet, jonka myötä ottelu uusittiin tasapisteiden myötä. Canon Yaoundé lopulta julistettiin voittajaksi, kun ottelu keskeytettiin yleisöryntäyksen vuoksi.

### Mestarien liiga

## Mestaruudet
### Joukkueittain

### Sarjoittain

## Maalikuninkuuden voittaneet

## Menestyneimmät valmentajat

## Aiheesta muualla
* MTN CAF Champions League
Tehokas peliaika

**Tehokas peliaika** on urheilussa käytettävä peliajan mittaustapa, jossa pelikello pysäytetään jokaisen pelikatkon ajaksi. Tyypillisimpiä urheilulajeja, joissa tehokas peliaika on käytössä, ovat jääkiekko ja salibandy.
## Lähteet
Rosenbröijer

**Bröijer** on Viipurin saksalainen kauppiassuku, jonka yksi sukuhaara on aateloitu nimellä **Rosenbröijer**.

Suvun vanhin tunnettu suomalainen jäsen Herman Bröijer saapui Viipuriin Lyypekistä vuonna 1588 ja toimi myöhemmin Viipurin pormestarina. Hänen poikansa, Inkerinmaan sotakomissaari Antonius Bröijer aateloitiin vuonna 1647 ansioistaan Nevanlinnan kaupungin perustamisessa, ja introdusoitiin Ruotsin ritarihuoneeseen vuonna 1650 numerolla 404, nimellä *Rosenbröijer*.

Antonius Bröijerin sukuhaara sammui nykyisen tietämyksen mukaan mieslinjalla hänen pojanpoikansa mukana jo vuonna 1681. Vuonna 1821 Antonius Bröijerin jälkeläisiksi itseään väittäneet asikkalalaiset veljekset, majuri Carl Christian Bröijer ja majuri Adolf Johan Bröijer, onnistuivat kuitenkin kirjautumaan Ruotsin ritarihuoneen matrikkeliin suvun vanhalla numerolla. Heidät naturalisoitiin Suomen aateliin vuonna 1823 ja introdusoitiin Suomen ritarihuoneeseen vuonna 1825 sukuna numero 187.

## Suvun jäseniä
* Herman Bröijer (noin 1560–1633), lyypekkiläinen kauppias, Viipurin pormestari
* Adolf Theodor Rosenbröijer (1837–1894), virka- ja valtiopäivämies, Nils Adolf Rosenbröijerin poika
* Antonius  Rosenbröijer (noin 1593–1678), Viipurin pormestari, Herman Bröijerin poika
* Agneta Rosenbröijer (noin 1620–1697), viipurilainen kauppias ja aatelisrouva, Antonius Rosenbröijerin tytär
* Carl Christian Rosenbröijer (1762–1832), majuri ja tilanomistaja, aloitteentekijä Jyväskylän kaupungin perustamisessa
* Alfred Rosenbröijer (1835–1931), tehtailija, valtiopäivämies ja arkkitehti, Nils Adolf Rosenbröijerin poika
* Karl Hjalmar Rosenbröijer (1847–1916), upseeri ja virka- ja valtiopäivämies
* Nils Adolf Rosenbröijer (1798–1890), suomalainen postimestari ja taidemaalari, Adolf Johan Bröijerin poika
* Einar Rosenbröijer (1883–1939), suomalainen diplomi-insinööri ja Helsingin kaupungin puhtaanapitolaitoksen johtaja
* Bertel Rosenbröijer (1887–1943), suomalainen everstiluutnantti ja sotilasasiamies
* John Rosenbröijer (1887–1955), suomalainen jääkärieverstiluutnantti, Karl Hjalmar Rosenbröijerin poika
* Marianne Alopaeus (o.s. *Rosenbröijer*, 1918–2014), suomenruotsalainen kirjailija

Avioliiton kautta sukuun liittyvät myös:

* Gurli Sevón-Rosenbröijer (o.s. *Sevón*, s. 1892), toimittaja, kääntäjä ja kirjailija, Edvin Bertel Rosenbröijerin puoliso
* Maj-Lis Rosenbröijer (o.s. *Backman*, 1926–2003), maisema-arkkitehti, diplomi-insinööri Lars-Magnus Rosenbröijerin puoliso

## Lähteet
Isokytö

**Isokytö** on Järvenpään 13. kaupunginosa. Se sijaitsee parin kilometrin päässä kaupungin keskustasta koilliseen. Vuoden 2014 lopussa siellä asui 2&nbsp;762 ihmistä. 

Kaupunginosassa toimii muun muassa vuonna 1986 rakennettu Mankalan koulu ja päiväkoti. Kaupunginosan lähes kaikki kadut, tiet ja polut on nimetty eri paikkakuntien (esimerkiksi Tammela, Somero ja Loppi) sekä maakuntien mukaan (esimerkiksi Uusimaa, Kymenmaa ja Ahvenanmaa). Isökytö on esikaupunkialuetta. Kaupunginosan asunnot ovat suurimmaksi osaksi rivitaloyhtiöitä tai omakotitaloja. Kerrostaloja on erittäin vähän. 

Alueella sijaitsee suuri leikkipuisto. Ulkoilumahdollisuudet ovat hyvät runsaiden jalankulun ja pyöräilyn väylien määrästä johtuen. Alueelta on lyhyehkö kävely- tai pyöräilymatka Haarajoen asemalle, josta pääsee kerran tunnissa Z-junalla Helsingin ja Lahden suuntiin. Naapurikaupunginosista löytyy useita kauppoja ja palveluita, kuten Alepa, K-Supermarket Peltola, Kotipizza ja Tokmanni.

## Katso myös
* Mankala (Järvenpää)

## Lähteet
Pahkakirjoahven

**Pahkakirjoahven** (*Cyphotilapia frontosa*) on afrikkalaisessa Tanganjikajärvessä endeemisenä elävä kirjoahvenlaji. Sitä pidetään myös akvaariokalana.

## Koko ja ulkonäkö
Pahkakirjoahven on varsin suurikokoinen kala ja koiras voi saavuttaa jopa 33&nbsp;cm:n pituuden naaraan jäädessä hieman pienikokoisemmaksi. Pahkakirjoahvenen ruumis on musta valkoisin pystyraidoin. Lajin evät ovat väriltään vaaleansiniset. Helpoiten pahkakirjoahvenen tunnistaa sen otsan suurikokoisesta kyhmystä, joka on yleensä koirailla hieman suurempi kuin naarailla.

## Käyttäytyminen
Pahkakirjoahvenet ovat varsin rauhallisia kaloja. Luonnossa laji esiintyy parvissa, joten akvaariossakin olisi hyvä pitää useampi yksilö. Pienemmissä ryhmissä on hyvä olla usea naaras yhtä koirasta kohden. Naaraat hautovat mätiään suussaan.

## Vesiolot ja ravinto
Pahkakirjoahvenet viihtyvät parhaiten vedessä, jonka lämpötila on 24–26&nbsp;°C ja pH 8,0–9,0. Luonnossa lajin pääasiallinen ravinto ovat kalat, erityisesti *[[Cyprichromis]]*-suvun lajit kuten killiahvenet. Akvaariossa pahkakirjoahvenia voidaan ruokkia madoilla ja äyriäisillä.

## Katso myös
* Tanganjikajärven biotooppiakvaario

## Lähteet
Kiinanlaikkuköynnös

**Kiinanlaikkuköynnös** (*Actinidia kolomikta*) on laikkuköynnöksiin kuuluva köynnöskasvi. Se kasvaa noin 2–4 metriä korkeaksi. Kasvutapa on rönsyilevä. Pienet valkoiset kukat puhkeavat kesä-heinäkuussa. Kasvupaikaksi sopii aurinkoinen tai puolivarjoinen. Heteet ja emit ovat eri köynnösten kukissa. Hedekasvit saavat lehtiinsä punaista ja valkoista. Kasvi tuottaa syötäviä pienehköjä vihreitä hedelmiä, jotka maistuvat hieman kiiviltä. Siksi kasvia kutsutaankin myös nimellä minikiivi.

Suomalainen lajike annikinlaikkuköynnös (*Actinidia kolomikta* 'Annikki') sekä puolalainen taddeuksenlaikkuköynnös (*Actinidia kolomikta* 'Dr. Szymanowski') ovat itsepölytteisiä, joten ne tuottavat marjoja itsekseenkin ilman erillisiä hede- ja emikasveja.

## Lähteet
* SvePlantInfo 
### Viitteet

## Aiheesta muualla
* ''Actinidia kolomikta'' in Flora of China
Maj-Lis Rosenbröijer

**Maj-Lis Rosenbröijer** (o.s. Backman, ) oli suomalainen maisema-arkkitehti.

Hän opiskeli Helsingin yliopiston maatalous-metsätieteellisessä tiedekunnassa ja jatkoi opintojaan Kööpenhaminan taideakatemiassa. Hän voitti 1960-luvun taitteessa Helsingin Alppilaan rakennetusta puistosta järjestetyn suunnittelukilpailun. Vuodesta 1970 puisto on tunnettu nimellä Lenininpuisto. 1960-luvulla hän suunnitteli myös Naantalin Kultarannan puutarhan kunnostuksen ja laajennuksen, ja Saimaan kanavan rajanylityspaikan.

Hän on myös tehnyt yhteistyötä arkkitehtien ja Raili ja Reima Pietilän kanssa. Hänen suunnitelmiaan ovat Suomen New Delhin -suurlähetystön puutarha sekä Mäntyniemen puutarha. Hänen myöhäisimpiä töitään oli Nokia Oy:n pääkonttorin maisemointi Espoon Keilaniemessä.

Hänen puolisonsa vuodesta 1953 oli diplomi-insinööri Lars-Magnus Rosenbröijer. Heillä oli ainakin yksi lapsi.

## Julkaisuja
* 

## Lähteet

## Aiheesta muualla
* Maj-Lis Rosenbröijerin muistokirjoitus Helsingin Sanomissa
* Trädgårdsarkitekt Maj-Lis Rosenbröijer – Yle Arkivet
* Maj-Lis Rosenbröijer – Suomen rakennustaiteen museo
* Maj-Lis Rosenbröijer, Piirustuskokoelman luettelointi, Puutarhataiteen seura ry.
Pratimoksa

**Pratimoksa** (*so sor thar pa*) on buddhalaisuuteen liittyvä käsite, joka tarkoittaa henkilökohtaista vapautumista. Se sisältää seitsemän sääntösarjaa munkeiksi vihityille ja maallikoille buddhalaisten käyttäytymisohjeiden mukaan.
Dominio

**Dominio** (, ) tarkoitti alkuaan jokaista Yhdistyneen kuningaskunnan merentakaista aluetta. Vuonna 1917 pidetyn imperiumin konferenssin jälkeen dominio-nimitystä käytettiin vain itsehallinnollisista Brittiläisen imperiumin (vuodesta 1931 Brittiläinen kansainyhteisö) maista. Vuonna 1947 dominio korvattiin nimityksellä Kansainyhteisön jäsen(maa) (*Member of the Commonwealth*).

Dominioiden aseman Kansainyhteisössä ja suhteen Yhdistyneeseen kuningaskuntaan määritteli niin sanottu *Dominion Status*, joka hyväksyttiin 1931 Westminsterin säädöksessä.

## Luettelo dominioista

## Lähteet

* *Otavan iso tietosanakirja*. Otava, 1961.
* *Uusi tietosanakirja*. Tietosanakirja oy, 1960.

### Viitteet
Kustaa Aadolf

**Kustaa Aadolf** () on ollut seuraavien Ruotsin kuninkaiden ja prinssien nimi:

* Kustaa II Aadolf (1594–1632, kuninkaana 1611–1632)
* Kustaa IV Aadolf (1778–1837, kuninkaana 1792–1809)
* Kustaa VI Aadolf (1882–1973, kuninkaana 1950–1973)
* Kustaa Aadolf (1901–1947), perintöprinssi, edellisen poika.

Kustaa Aadolf -nimisten kuninkaiden mukaan ovat lisäksi saaneet nimensä:

* Kustaa Aadolfin kirkko, kirkko Tukhomassa
* Kustaa Aadolfin kirkko, kirkko Helsingborgissa
* Kustaa Aadolfin kirkko, kirkko Eurajoella
* Kustaa Aadolfin kirkko, kirkko Iisalmessa
* Kustaa Aadolfin katu, katu Kokkolassa
* Kustaa Aadolfin leivos, ruotsalainen leivonnainen
* Kustaa Aadolfin päivä, 6. marraskuuta, Kustaa II Aadolfin kuolinpäivä
* Gustav Adolfin piiri (Länsi-Götanmaa), piiri Habon kunnassa Ruotsissa
* Gustav Adolfin piiri (Skåne), piiri Kristianstadin kunnassa Ruotsissa
* Gustav Adolfin piiri (Värmlanti), piiri Hagforsin kunnassa Ruotsissa
* Gustav Adolfs torg, *Kustaa Aadolfin tori*, aukio Tukholman Norrmalmilla
* Gustav Adolfs, Hartolan ruotsinkielinen nimi.
Ådalens IF

**Ådalens Idrottsförening** (lyh. **ÅIF**) on sipoolainen salibandyn erikoisseura. Seuran juniorityö on huomioitu Nuori Suomi -sinetillä. Seuran miesten edustusjoukkue pelaa miesten Suomisarjaa. Naisten edustusjoukkue pelaa naisten F-liigaa. ÅIF:n kotihallina toimii Ingman Areena.

Miesten edustusjoukkue nousi kaudeksi 2019–2020 Salibandyliigaan voittamalla kevään 2019 nousukarsinnoissa Porin Karhut voitoin 1–3. Joukkue putosi liigasta heti yhden kauden jälkeen.

## Lähteet

## Aiheesta muualla
* Seuran kotisivu
* Miesten joukkuekortti salibandyliigan sivuilla
Carcassonne: Uusi Maailma

**Carcassonne: Uusi Maailma** (saksaksi *Carcassonne – Mayflower*)  on Klaus-Jürgen Wreden suunnittelema lautapeli vuodelta 2008. Peli on osa Carcassonne-lautapeliperhettä. Pelissä pelataan uudisraivaajia, jotka lähtevät Pohjois-Amerikan itärannikolta kohti länttä rakentaen kyliä, polkuja ja maatiloja. Pelimekaniikan merkittävin ero tavalliseen Carcassonneen verrattuna ovat kaksi löytöretkeilijänappulaa, jotka liikkuvat jokaisen pisteytyksen myötä kohti "länttä", poispäin pelin aloituslaudasta, ja niiden taakse jäävät nappulat pyytäjiä lukuun ottamatta poistetaan laudalta. Uuteen Maailmaan ei ole olemassa lisäosia.
Papas (urheiluseura)

**Papas** on kajaanilainen salibandyn erikoisseura, joka perustettiin 1996. Naisten edustusjoukkue pelasi kausilla 2013–2014 ja 2014–2015 Salibandyliigassa. Miesten edustusjoukkue nousi kauden 2024–2025 päätteeksi Suomi-sarjaan voitettuaan karsinnoissa Josba II:n.

## Aiheesta muualla
* Seuran kotisivu
* Miesten joukkuekortti salibandyliigan sivuilla 
* Naisten joukkuekortti salibandyliiton sivuilla
Jack Suchet

**Jack Suchet** ([su:ʃeɪ]) (10. toukokuuta 1908 Johannesburg, Etelä-Afrikka – 9. syyskuuta 2001)  oli brittiläinen gynekologi ja synnytyslääkäri, joka tutki penisilliinin vaikutusta sukupuolitauteihin yhdessä  Alexander Flemingin kanssa. Hän oli brittiläisen näyttelijä David Suchetin ja uutisankkuri John Suchetin isä.

## Varhaiselämä
Jack Suchet syntyi Etelä-Afrikassa. Hänen isänsä Isidor Suchedowitz oli liettuanjuutalainen siirtolainen Memelistä. Isidor Suchedowitz muutti nimensä Suchetiksi ja toivoi pojastaan liikemiestä. Jack Suchet opiskeli liiketaloutta Kapkaupungin yliopistossa.

## Muutto Englantiin

Suchet muutti vuonna 1932 Englantiin ja elätti itsensä myymällä jäätelöä Lontoon Paddingtonin rautatieasemalla, myymälä omaa vertaan ja pelaamalla bridgeä rahasta sekä tekemällä doping-testejä greyhoundien syljestä. Bridge jatkui Suchet'n harrastuksena loppuelämän. Suchet aloitti opiskelut St Mary's Hospital Medical Schoolissa vuonna 1933 ja erikoistui synnytyksiin ja gynekologiaan.

## Ura

Suchet työskenteli St Maryn sairaalan synnytysosastolla ja hänestä tuli myöhemmin sukupuolitautiosaston johtaja. Toisen maailmansodan aikana hän työskenteli Alexander Flemingin kanssa tutkien penisilliinin vaikutusta sukupuolitauteihin. Hän työskenteli myös armeijan lääkintäjoukoissa (Royal Army Medical Corps) ja palasi myöhemmin St Mary'siin. Vuonna 1953 hän aloitti oman vastaanoton Harley Streetillä ja työskenteli tämän lisäksi Itä-Lontoon sairaaloissa.
Honkajoen kirkko

**Honkajoen kirkko** (aiemmin *Hongonjoen kirkko*) on vuonna 1812 valmistunut kirkkorakennus Kankaanpäässä, entisen Honkajoen kunnan alueella. Se on päätytornillinen, tasavartinen ja puurakenteinen ristikirkko, johon liittyy kolminivelinen torni. Kirkko edustaa arkkitehtuuriltaan kansanomaista puurakentamista, jonka muotokielessä on vaikutteita klassismista. Kirkon rakentamisesta vastasi ilmajokinen tunnettu kirkonrakentaja Salomon Köhlström. Kirkko valmistui vuonna 1812. Sisustus on monivärinen, ja se on hyvä esimerkki 1800-luvun puolivälissä voimissaan olleesta ammattikuntalaitoksen ylläpitämästä koristetaiteesta. Kirkko rakennettiin alun perin Ikaalisten saarnahuoneeksi.

Honkajoen kirkon tornin yläosa edustaa pohjalaisen renessanssityylisiä tapuleita ja ulkoseinien ulkolaudoitus puolestaan empiretyyliä. Kirkkosalin seinillä on kapiteelein varustettuja matalareliefisiä marmoroituja pilastereita. Kirkkosalissa ei ole kattolistaa. Holvin keskellä sijaitsee suuri sininen taivaspyörylä. Vaasalainen J. G. Hedman on tehnyt kirkon alttaritaulun ja sen kehyslaitteen. Alttaritaulu valmistui vuonna 1856 ja esittää Jeesusta Getsemanessa. Teuvan pitäjänmaalari Anders Gustaf Rönnlund on tehnyt ikkunoiden ja kuoriseinän draperiamaalaukset.

Kirkon 16-äänikertaiset ja 2-sormioiset urut ovat Hans Heinrichin rakentamat vuodelta 1981. Kirkon kaksi kelloa ovat vuosilta 1818 ja 1841.

## Lähteet

## Aiheesta muualla
*
My Way (Usherin albumi)

**My Way** R&B-laulaja Usherin toinen studioalbumi vuodelta 1997. Albumin tuottivat LaFace ja Arista.

## Kappaleet
# "You Make Me Wanna..." - 3:39
# "Just Like Me" (feat. Lil' Kim) - 3:26
# "Nice and Slow" - 3:48
# "Slow Jam" (feat. Monica) - 4:40
# "My Way" - 3:38
# "Come Back" - 3:47
# "I Will" - 3:55
# "Bedtime" - 4:45
# "One Day You'll Be Mine" - 3:24
# "You Make Me Wanna..." (Extended Version) - 5:20

## Singlet
* "You Make Me Wanna..." (1996)
* "Nice and Slow" (1997)
* "My Way" (1998)
* "Bedtime" (1998)
Forum 18

**Forum 18** on norjalainen ihmisoikeusjärjestö, joka pyrkii edistämään uskonnonvapautta. Järjestön nimi juontuu ihmisoikeuksien yleismaailmallisen julistuksen 18. artiklasta. Forum 18 tiivistää artiklan seuraavasti:

*Oikeus uskoa, palvella Jumalaa ja todistaa uskosta
*Oikeus vaihtaa uskoaan tai uskontoaan
*Oikeus kokoontua yhteen ja ilmaista mielipiteensä

Järjestön vuonna 2003 perustama kristillinen uutispalvelu, Forum 18 News Service, pyrkii tiedottamaan puolueettomasti, totuudellisesti ja nopeasti uskonnonvapauteen kohdistuvista uhkista ja toimista uskonnosta riippumatta. Uutispalvelu keskittyy pääasiassa entisen Neuvostoliiton valtioihin, kuten Valkovenäjään, Keski-Aasiaan ja Itä-Eurooppaan, mutta se on julkaissut raportteja myös Kosovosta, Serbiasta, Turkista, Burmasta, Kiinasta (mukaan lukien Xinjiang), Laosista, Mongoliasta, Pohjois-Koreasta ja Vietnamista.

Uutisia julkaistaan lähes jokaisena arkipäivä sekä perjantaisin viikon koosteena. Uutisia voi tilata ilmaiseksi järjestön kotivuilta, missä on myös uutisarkisto, selvityksiä eri maiden ja alueiden uskonnollisesta vapaudesta sekä artikkeleita uskonnonvapauteen liittyvistä aiheista.

Elokuussa 2005 eräs järjestölle tiedottaneista pidätettiin ja karkotettiin Uzbekistanista, mutta järjestö jatkaa maan tilanteen tarkkailua.

## Aiheesta muualla
* Forum 18 News Service
Usher (albumi)

**Usher** on R&B-laulaja Usherin ensimmäinen studioalbumi. Albumi julkaistiin vuonna 1994. Albumin julkaisivat LaFace ja Arista.

## Kappaleet
# "I'll Make It Right" - 4:52
# "Interlude 1" - 0:39
# "Can U Get Wit It" - 4:55
# "Think of You" - 3:49
# "Crazy" - 5:15
# "Slow Love" - 4:58
# "The Many Ways" - 5:43
# "I'll Show You Love" - 4:43
# "Interlude 2 (Can't Stop)" - 2:42
# "Love Was Here" - 5:37
# "Whispers" - 5:17
# "You Took My Heart" - 5:12
# "Smile Again" (bonus track) - 4:37
# "Final Goodbye" (bonus track) - 5:00

## Singlet
* "Can U Get Wit It" (1994)
* "Think of You" (1995)
* "The Many Ways" (1995)
Songs About Girls

__NOTOC__
**Songs Abot Girls** on will.i.amin kolmas studioalbumi, joka julkaistiin 25. syyskuuta 2007. Albumin alkuperäinen nimi oli "Keep the Beeper".

Albumi debytoi Yhdysvalloissa Billboard 200 -listan sijalla 38.

## Kappaleet
#
#
#
#
#
#
#
#
#
#
#
#
#
#
#

### Bonuskappaleet
#
#
#
#will.i.am vs. Superblack (iTunes)

## Arvostelut
* AllMusic: 
* Entertainment Weekly: C–

## Lähteet
Kurkela

**Kurkela** voi tarkoittaa:

## Paikkoja
* Kurkela (Ikaalinen), kylä Ikaalisissa
* Kurkela (Kerava), kaupunginosa Keravalla
* Kurkela (Kivennapa), kylä Kivennavassa luovutetuilla alueilla
* Kurkela (Kisko), kylä Kiskossa
* Kurkela (Koivisto), kylä Koivistossa luovutetuilla alueilla
* Kurkela (Kuusjoki), kylä Kuusjoella
* Kurkela (Lemi), kylä Lemillä
* Kurkela (Lieto), kylä Liedossa
* Kurkela (Muolaa), kylä Muolaassa luovutetuilla alueilla
* Kurkela (Nousiainen), mahdollinen rautakautinen muinaiskaupunki
* Kurkela (Viitasaari), kaupunginosa Viitasaarella
* Kurkela (Virolahti), kylä Virolahdella

## Henkilöitä

* Aaro Kurkela (1933–1989), harmonikkataiteilija
* Eila Kurkela (o.s. *Koski*, 1920–1996), kristillinen kirjailija
* Eino Kurkela (1907–1981), virkamies ja maanviljelysneuvos
* Johanna Kurkela (s. 1985), laulaja
* Juho Kurkela (1893–1928), jääkäri
* Kosti Kurkela (1910–1940), keskimatkojen juoksija
* Rakel Kurkela (o.s. *Porvari*, 1920–1999), elintarvikekemian ja -teknologian apulaisprofessori
* Taneli Kurkela (1861–1923), opettaja ja valtiopäivämies
* Tapani Kurkela (s. 1945), diplomi-insinööri ja yritysjohtaja, energianeuvos, Eino Kurkelan poika
* Teemu Kurkela (s. 1966), arkkitehti
Pirinen

**Pirinen** on suomalainen sukunimi. Pirisiä on ollut vanhastaan, ainakin 1500-luvun puolivälistä alkaen, sekä Kannaksella että Savossa. 1600-luvulla Savon Piriset levittäytyivät nykyisen Joroisten kunnan alueelta Rantasalmelle, Nilsiään ja edelleen Pohjois-Karjalaan. Myös Kainuusta ja Pohjois-Pohjanmaalta on tietoja varhaisista Pirisistä.

Nimen alkuperästä on esitetty sekä läntinen että itäinen selitys: se voi perustua skandinaaviseen etunimeen Birger, josta Suomessa on käytetty kansankielistä muotoa Piri, mutta pohjana voi olla myös venäläinen etunimi Spiridon, josta Karjalassa on käytetty esimerkiksi muotoja Piri ja Piira.

Heinäkuussa 2017 Suomen Väestötietojärjestelmässä oli 2&nbsp;744 Piristä. Vuonna 1985 luku oli 2&nbsp;571.

## Tunnettuja Pirisiä

* Eemeli Pirinen (s. 1993), alppihiihtäjä
* Eevi Pirinen (1922–2015), pikaluistelun maailmanmestari ja olympiamitalisti
* Elina Pirinen (s. 1981), koreografi
* Erkki Pirinen (1897–1961), kirjailija
* Jarno Pirinen (s. 1981), pesäpalloilija
* Joakim Pirinen (s. 1961), ruotsalainen sarjakuvapiirtäjä
* Jonna Pirinen (s. 1982), poplaulaja; taiteilijanimeltään Jonna
* J-P Pirinen (s. 1980), taikuri ja stand up -koomikko
* Juha Pirinen (s. 1991), jalkapalloilija
* Jukka Pirinen (s. 1951), jalkapalloilija
* Kauko Pirinen (1915–1999), yleisen kirkkohistorian professori
* Matti Pirinen (1942–1971), runoilija
* Miikka Pirinen (s. 1985), valokuvaaja
* Oskar Pirinen (1886–1918), säveltäjä Toivo Kuulan taposta tuomittu jääkärivääpeli
* Pasi Pirinen (s. 1969), pesäpalloilija
* Pasi Pirinen (s. 1969), trumpetisti
* Pauliina Pirinen (s. 2004), jalkapalloilija
* Ville Pirinen (s. 1973), sarjakuvapiirtäjä.

### Entisenä nimenä

* Elina Tanskanen, o.s. Pirinen (s. 1977), toimittaja ja tietokirjailija

### Kuvitteellisia henkilöitä

* Jesse "Shanghai" Pirinen, rikollinen televisiosarjassa *[[Pasila (televisiosarja)|Pasila]]*

## Lähteet
Zamalek SC

**Zamalek Sporting Club** () on egyptiläinen urheiluseura, joka tunnetaan paremmin jalkapalloseurana. Seura perustettiin vuonna 1911, jolloin sen nimi oli Kasr El-Nil vuoteen 1913 asti. Nykyinen nimi on ollut käytössä vuodesta 1952 lähtien. Jalkapalloilussa joukkue on Egyptin menestyneimpiä seuroja Al-Ahlyn ohella. Lisäksi se menestynyt varsin hyvin Afrikan Mestarien liigassa ja muissa Afrikan cupeissa.

Zamalek on myös toiseksi menestynein seura Afrikassa ja yhdestoista maailmassa kansainvälisillä kentillä FIFA:n virallisissa kilpailuissa.

## Saavutukset
### Kotimaiset
* Egyptin valioliiga (14): 1960, 1964, 1965, 1978, 1984, 1988, 1992, 1993, 2001, 2003, 2004, 2015, 2021, 2022
* Egyptin cup (24): 1922, 1932, 1935, 1938, 1941, 1943, 1944, 1952, 1955, 1957, 1958, 1959, 1960, 1962, 1975, 1977, 1979, 1988, 1999, 2002, 2008, 2013, 2014, 2015
* Egyptin Super cup (2): 2001, 2002
* Egyptin federaatio cup: 1995
* Kairon liiga (10): 1940, 1941, 1944, 1945, 1946, 1947, 1949, 1951, 1952, 1953

### Kansainväliset
* Sultan Hussein Cup (2): 1921, 1922
* Afrikan Mestarien liiga (5): 1984, 1986, 1993, 1996, 2002
* Afro-Asian Cup (2): 1988, 1997
* El Amir Farouk Cup (3): ?
* Afrikan Super Cup (3): 1994, 1997, 2003
* Afrikan Cup-voittajien cup: 2000
* Arabian Mestarien liiga: 2003
* CAF Confederation Cup: 2019

## Valmentajia
*  Hassan Shehata (1985–1986)
*  Cabralzinho (2002–2003)
*  Nelo Vingada (2003–2004)
*  Cabralzinho (2004–2005)
*  Reiner Hollmann (2008–2009)
*  Hossam Hassan (2010–2011)
*  Hassan Shehata (2011–2012)
*  Alex McLeish (2016)
*  Christian Gross (2018–2019)
*  Patrice Carteron (2019–2020, 2021–2022)

## Aiheesta muualla
*Virallinen kotisivu
Matkaniva

**Matkaniva** on Oulaisten kaupungissa sijaitseva kylä, joka sijaitsee Oulaisten keskustaajamasta noin kymmenen kilometriä Haapaveden suuntaan. Kylän asutus on keskittynyt pääosin Pyhäjoen varteen. Matkanivan kylän perustamisvuodeksi mainitaan lähteissä vuonna 1548. Matkaniva valittiin Pohjois-Pohjanmaan vuoden kyläksi vuonna 2009.

Vuonna 1982 perustettiin Matkanivan kylätoimitoiminta, joka rekisteröitiin 1990, jolloin sen nimeksi tuli Matkanivan kyläyhdistys. Matkanivan nuorisoseura on perustettu vuonna 1911, jolle oma seurantalo valmistui kaksi vuotta myöhemmin. Nuorisoseuran jäsenmäärä on noin 120. Kylällä toimii myös muun muassa vuonna 1967 perustettu metsästysseura.

Kylällä sijaitsee peruskoulu, jossa on 40 oppilasta. Koulu on nykyisin Lehtopään kylässä sijaitsevan Jokiraitin koulun yksikkö.

## Lähteet

## Aiheesta muualla
* Matkanivan kylä
Suomen virtuaaliyliopisto

**Suomen virtuaaliyliopisto** oli Suomen yliopistojen yhteistoiminnallinen verkosto, ei siis nimestään huolimatta varsinainen yliopisto. Tarkoituksena oli edistää ja kehittää tieto- ja viestintätekniikan käyttöä sekä yliopistojen välistä yhteistyötä eri osa-alueilla.

Suomen virtuaaliyliopiston toiminta alkoi vuonna 2001. Vuosina 2001&ndash;2006 toiminta toteutettiin opetusministeriön rahoituksella ja vuodesta 2007 eteenpäin vastuu rahoituksesta on ollut yliopistoilla. Suomen virtuaaliyliopisto päätettiin vuonna 2009 lakkauttaa ja sen toiminta päättyi vuoden 2010 lopussa.

## Katso myös
*Suomen Virtuaaliammattikorkeakoulu

## Lähteet

## Aiheesta muualla
* Virtuaaliyliopiston kotisivut
Ljudmyla Džyhalova

**Ljudmyla Džyhalova** (s. 22. tammikuuta 1962 Odessan alue) on Neuvostoliittoa edustanut ukrainalainen pikajuoksija ja viestijuoksun olympiavoittaja. Hänen päämatkansa oli 400 metrin juoksu.

Ljudmila Džigalova sijoittui vuoden 1987 universiadien 400 metrin juoksussa toiseksi ja oli samalla sijalla myös 4 × 400 metrin viestijuoksussa. Saman vuoden Euroopan cupissa hän oli voittamassa viestijuoksua. Soulin 1988 olympialaisissa hän pääsi juoksemaan viestijuoksun alkuerissä. Neuvostoliiton voittamaan loppukilpailuun hän ei osallistunut.

Vuonna 1989 Džigalova kilpaili Neuvostoliiton viestijoukkueessa Euroopan cupissa ja maailmancupissa (sijoitukset toinen ja kolmas). Splitin EM-kilpailuissa 1990 hän sijoittui 400 metrillä kuudenneksi ja saavutti viestissä hopeaa. Samana vuonna hän voitti 400 metrillä ensimmäisen Neuvostoliiton mestaruutensa. Tokion MM-kilpailuissa 1991 hän karsiutui niukasti 400 metrin juoksun välierissä mutta voitti kultaa viestissä, jossa hän juoksi toisen osuuden. Samana vuonna hän juoksi myös Euroopan cupin voittaneessa viestijoukkueessa. Barcelonan 1992 olympialaisissa hän voitti olympiakultaa 4&nbsp;×&nbsp;400 metrillä, jossa hän jälleen juoksi toisen osuuden.

Harkovassa asunut Džigalova oli pituudeltaan 176 cm ja painoi parhaina juoksuvuosinaan 62 kiloa.

## Parhaat tulokset vuosittain vuoteen 1992

* 1976: 65,2&nbsp;s
* 1977: 62,5&nbsp;s
* 1978: 57,8&nbsp;s
* 1979: 57,3&nbsp;s
* 1980: 54,2&nbsp;s
* 1981: 53,6&nbsp;s
* 1982: 52,80&nbsp;s
* 1983: 51,60&nbsp;s
* 1984: 52,06&nbsp;s
* 1985: 52,76&nbsp;s / 52,4&nbsp;s
* 1986: 51,60&nbsp;s
* 1987: 50,95&nbsp;s
* 1988: 50,61&nbsp;s / 49,9&nbsp;s
* 1989: 51,38&nbsp;s
* 1990: 50,33&nbsp;s
* 1991: 50,76&nbsp;s
* 1992: 51,03&nbsp;s

## Lähteet

* 
*
DIO - Distraught Overlord

**Dio-distraught overlord**, tai dio ~distraught overlord~ (jap.ディオ) oli vuonna 2006 perustettu japanilainen Visual-kei-yhtye. Dion musiikissa oli jopa iloisia vivahteita, mutta se ei muuta heidän Visual-kei-genreään.

## Historia
Alun perin Dio tunnettiin Baby Santa-nimisessä yhtyeessä sessiojäseninä. Myöhemmin he aloittivat uransa Diona, joka sai kokoonpanon laulaja Mikaru, kitaristit Erina ja kei ja basisti Ivy. Heillä ei ollut sinä aikoina vielä oikeaa rumpalia. Sitten vakituiseksi rumpaliksi tuli Denka. 

Vuonna 2009 syksynä, Dio ilmoitti jäävänsä tauolle, ja yhtyeen kitaristi Erina erosi. 13.3.2010 yhtye hajosi.
Abstrakti olio

**Abstrakti olio** (, mon. *abstracta*) on filosofinen käsite, joka viittaa sellaiseen olioon, joka ei ole konkreettinen, päinvastoin kuin esimerkiksi fysikaaliset kappaleet.

*Abstraktionismi* on ontologinen kanta, jonka mukaan abstrakteja olioita (tai entiteettejä yleisesti) on olemassa, ja *konkretismi* puolestaan tälle vastakkainen kanta.

## Määritelmä

Filosofit ovat erimielisiä siitä, mikä tarkkaan ottaen tekee oliosta tai entiteetistä abstraktin. Erään määritelmän mukaan olio on abstrakti, jos ja vain jos siltä puuttuu aika-avaruudellinen sijainti tai se on ajasta ja avaruudesta riippumaton. Tällöin esimerkiksi oikeus on abstrakti olio, koska se ei sijaitse missään tietyssä paikassa.

Toisen määritelmän mukaan abstrakteja ovat oliot, joilta puuttuvat kaikki kausaaliset voimat. Kausaalisella voimalla tarkoitetaan olion kykyä vaikuttaa johonkin muuhun syy-seuraussuhteen mukaisesti. Tällöin esimerkiksi tyhjä joukko on abstrakti olio, koska se ei voi vaikuttaa mihinkään toiseen olioon.

Kaikki abstraktit entiteetit ovat ei-materiaalisia, mutta kaikki ei-materiaaliset entiteetit eivät ole abstrakteja: muun muassa aistinsisällöt voidaan nähdä aika-avaruudellisina, konkreettisina ei-materiaalisina entiteetteinä.

## Abstraktit oliot filosofisena ongelmana

Abstraktit oliot ovat usein filosofisen huomion kohteena, koska ne nostavat esiin ongelmia yleisesti hyväksytyissä teorioissa. Ontologiassa abstraktit oliot ovat ongelmallisia fysikalismin ja naturalismin kannalta. Historiallisesti merkittävin ontologinen abstrakteihin olioihin liittynyt väittely on koskenut universaalien ongelmaa (muun muassa keskiajan universaalikiista).

Tietoteoriassa abstraktit oliot ovat ongelmallisia empirismin kannalta. Jos abstrakteilla olioilla ei ole sijaintia tai kausaalisia voimia, kuinka tiedämme niistä? On vaikea sanoa, millä tavalla ne vaikuttavat aistihavaintoihimme, ja silti vaikuttaa siltä, että olemme yksimielisiä useista niitä koskevista asioista. Jotkut, kuten Edward N. Zalta ja tavallaan myös Platon ideaopissaan, ovat katsoneet, että abstraktit oliot muodostavat metafysiikan ja koko filosofisen tutkimuksen keskeisimmän ja määrittävän aiheen. Jos filosofia nähdään erillisenä empiirisestä tutkimuksesta ja empiiriset kysymykset erillisinä abstrakteja olioita koskevista kysymyksistä, abstraktit oliot vaikuttavat filosofian omimmalta alueelta.

## Katso myös

* Abstraktio

## Lähteet

## Aiheesta muualla

*
Volvo FM

**Volvo FM** on Volvon valmistama kuorma-auto. Valittavissa olevia moottoreita ovat D9B, D11B, D13A ja D13B. D9B:n tehovaihtoehdot ovat 300, 340 tai 380&nbsp;hv, D11B:n 390 tai 430 hv. D13A:n vaihtoehdot ovat 360, 400, 440 tai 480&nbsp;hv ja D13B:n 360, 400 tai 440&nbsp;hv. D9B on suora 6-sylinterinen 9,4-litrainen dieselmoottori, joka saavuttaa Euro 5 -päästömääräykset SCR-teknologian avulla. D11B on 10,8-litrainen suora 6-sylinterinen dieselmoottori, ja saavuttaa Euro 5 -päästömääräykset SCR-teknologian avulla. Suora 12,8-litrainen D13A on 6-sylinterinen dieselillä toimiva moottori, joka käyttää SCR-tekniikkaa Euro 5 -päästömääräysten saavuttamiseksi. D13B-turbodieselmoottori on 12,8-litrainen suora 6-sylinterinen moottori, jossa on käytössä EGR-pakokaasukierrätys ja se saavuttaa Euro 4 -päästömääräykset.FM on tarkoitettu 18–120 tonnin kokonaisyhdistelmämassalle.

Ohjaamovaihtoehtoja on saatavilla kuusi, jotka ovat: Globetrotter XL, Globetrotter, makuuohjaamo, matala makuuohjaamo, päiväohjaamo ja miehistöohjaamo.

## Aiheesta muualla

* Volvo Trucks Finland - Volvo FM
Sibel Kekilli

**Sibel Kekilli** (s. 16. kesäkuuta 1980 Heilbronn, Saksa) on saksalainen näyttelijä. Hänellä on turkkilaiset sukujuuret. Kekillin ura näyttelijänä alkoi vuonna 2004 naispääosasta Fatih Akınin Kultaisella karhulla palkitussa elokuvassa *[[Suoraan seinään]]*. Vuosina 2011–2014 Kekilli esiintyi HBO:n televisiosarjassa *[[Game of Thrones]]* Shaen roolissa. 

## Ura

Ennen varsinaista näyttelijäuraansa Kekilli esiintyi yhdeksässä pornoelokuvassa.

## Filmografia

### Televisiosarjat

## Lähteet

## Aiheesta muualla

* 
* 
* Fanisivusto
Nitro Snowboards

**Nitro Snowboards** on yhdysvaltalainen lumilautailu- ja lasketteluvälineiden valmistaja. Yhtiö perustettiin vuonna 1990 Seattlessa, Washingtonissa.  Yhtiö valmistaa lumilautoja, monoja ja siteitä. Yhtiö valmistaa lisäksi lasketteluvaatteita, pipoja, paitoja ja reppuja. Nitro Snowboards sponsoroi lumilautailijoita ja julkaisee heidän lasketteluvideoitansa

## Lähteet
Pirjo Luoma-aho

**Pirjo Päivikki Luoma-aho** (s. 20. elokuuta 1960 Jyväskylä) on suomalainen näyttelijä.

## Ura
Luoma-aho valmistui Teatterikorkeakoulusta ja on kuulunut Kansallisteatterin vakituiseen näyttelijäkuntaan vuodesta 1987. Hänellä on humanististen aineiden opintoja Helsingin yliopistossa. Luoma-ahon klassikkorooleja ovat olleet Liina Suvanto *Kultaisessa vasikassa*, Roxane *Cyrano de Bergeracissa*, Hippolyta / Titania *[[Kesäyön unelma]]ssa*, *[[Viettelyksen vaunu (näytelmä)|Viettelyksen vaunun]]* Blanche, *[[Näköala sillalta]]* -näytelmän Beatrice Carbone, *[[Kauppamatkustajan kuolema]]ssa* perheen äiti Linda. Hänellä oli naispääosat elokuvissa *[[Lain ulkopuolella (vuoden 1987 elokuva)|Lain ulkopuolella]]* sekä *Viola*. Luoma-aho on vieraillut tv-sarjoissa ja hänellä on ollut rooleja kuunnelmissa.

## Osittainen filmografia
### Elokuvat

### Televisiosarjat

## Perhe
Pirjo Luoma-aho oli naimisissa Harri Virtasen kanssa 1987–1996 ja heillä on kaksi lasta.

## Lähteet

## Aiheesta muualla
* 
*
Euro Shopper

**Euro Shopper** on vuonna 1996 perustettu päivittäistavaroiden kaupan oma merkki, jota hallinnoi seitsemän eurooppalaisen vähittäismyyntiketjun yhteenliittymä AMS Sourcing B.V. Tuotemerkillä myydään noin kolmeasataa tuotetta. Euro Shopperin tunnusmerkki on ostoskärryn kuva.

Euro Shopper -tuotteita myydään 21 maassa ja niiden myynti tuotti 103 miljardia euroa liikevaihtoa vuonna 2016. Suomessa Euro Shopper -tuotteita myy Kesko (K-ryhmä).

Vuonna 2013–2014 ruotsalainen ICA, alankomaalainen Ahold ja suomalainen Kesko aloittivat Euro Shopper -tuotteiden korvaamisen omilla tuotemerkeillään: ICA Basic (ICA), AH Basic (Ahold) ja K-Menu (Kesko).

Suomessa Euro Shopper tunnetaan erityisesti energiajuomastaan, josta käytetään usein akronyymia ES.

## Euro Shopper -tuotteita myyvät AMS-jäsenet

## Lähteet

## Aiheesta muualla
* AMS: Euro Shopper
Melvin Alvah Traylor junior

**Melvin Alvah Traylor Junior** (16. joulukuuta 1915–11. helmikuuta 2008 Evanston, Illinois) oli yhdysvaltalainen lintutieteilijä.

Melvin Traylor oli chicagolaisen pankkiirin Melvin Alvah Traylorin ja Dorothy Y. Traylorin poika. Hän palveli merivoimien luutnanttina toisessa maailmansodassa Guadalcanalissa. Hän haavoittui vaikeasti Tarawan taistelussa, ja menetti toisen silmänsä sekä vammautui käteen ja ylävartaloon.

Sodan päätyttyä Melvin Traylor jatkoi työskentelyään *Field Museum of Natural History in Chicago*ssa, missä hän aloitti vuonna 1937. Vuonna 1956 Traylorista tuli museon lintuosaston apulaiskuraattori. Viimeisinä työvuosinaan hän toimi lintutieteellisen osaston johtajana. Jäätyään eläkkeelle 1980 Traylor jatkoi työskentelyään museossa emerituskuraattorina.

Hän teki tutkimusretkiä Afrikkaan (yhdessä Austin L. Randin kanssa), Etelä-Amerikkaan ja Aasiaan. Vuonna 1960 hän osallistui Himalajan retkelle, jota johti Sir Edmund Hillary. 

Traylor toimitti, yhdessä Raymond A. Paynterin, Ernst Mayrin ja G. William Cottrellin kanssa,  teoksen *Checklist of Birds of the World*, joka koostui 16 osasta, jotka kirjoitettiin vuosina 1934–1987. Traylor kirjoitti kymmeniä artikkeleita tieteellisiis sarjoihin. Traylor kuvaili ja nimesi joitakin uusia lintulajeja, kuten tanajoenherttu (*Cisticola restrictus*) ja vihernapsijoiden suvun *Zimmerius*. Oranssisilmänappari (*Tolmomyias traylori*) on nimetty hänen kunniakseen. 

## Lähteet
Japanilainen teetaide

**Japanilainen teetaide** (, vanhastaan myös ) on taidemuoto ja henkisen oppimisen polku, joka keskittyy vihreän teen valmistamiseen ja nauttimiseen.

Teetaidetta opiskelevat opettelevat valmistamaan monia erilaisia teelaatuja. He saavat myös tietoa kimonoista, kukista ja monista muista asioista. Teetaiteen oppiminen vaatii vuosien harjoittelua. Jotkut omistavat koko elämänsä sen opettelulle ja harjoittelulle.

## Historia

Tee tuli Japaniin Kiinasta noin vuonna 700. Vuoden 729 Japanista on peräisin maininta keisari Shōmun teetarjoilusta sadalle munkille palatsissaan Narassa uskonnollisessa seremoniassa, josta teeseremonian arvellaan kehittyneen. Teestä tuli erittäin suosittu juoma, ja suosion myötä myös teen kasvatus alkoi Japanissa. 1100-luvulla *matcha* eli vihreä teejauhe alkoi olla suosittua. Teemestari Sen no Rikyū kohotti teeseremonian taidemuodoksi 1500-luvulla. Vielä nykyäänkin teetä valmistetaan siten kuin hän opetti. 1500-luvun Japanissa teetä joivat niin rikkaat kuin köyhätkin.

## Teetilaisuuden rituaaleja
Teetilaisuuden aluksi teehuoneeseen tuleva vieras katsoo japanilaista kalligrafiaa. Hän kumartuu käärön eteen osoittaen kunnioitusta tekstin kirjoittaneelle mestarille ja mietiskelee tekstin sisältöä. Kalligrafia näkyy teetaiteessa myös muilla tavoin, kuten esineiden säilytyslaatikoissa sekä esineiden luettelossa.

## Katso myös
* Teen gongfu-haudutus

## Lähteet

## Aiheesta muualla

* Suomen chado Urasenke Tankokai yhdistys ry.
Theater of the Mind

**Theater of the Mind** on rap-artisti Ludacrisin kuudes studioalbumi. Se julkaistiin 24. marraskuuta 2008. Alun perin sen piti kuitenkin ilmestyä jo 21. lokakuuta 2008.

## Teema
Ludacris sanoi, että albumi on "teatterillinen". Joka kappaleessa kuuluvat äänet ovat kuin kohatauksia elokuvista. Ludacris sanoi myös, ettei albumin yhdessäkään kappaleessa ole "mukana" (feat.) ketään artistia, vaan he ovat "kanssanäyttelijöitä" (co-starring). Albumin takakannessa esim. kappaletta "Wish You Would" ei merkitä: *Wish You Would feat. T.I.*, vaan *Wish You Would co-starring T.I.*.

## Vieraat
Albumilla kuullaan muun muassa Lil Wayneä, The Gamea, T.I.:ta ja Jamie Foxxia. Lisäksi kappaleella "Undisputed" vierailee ammattilaisnyrkkeilijä Floyd Mayweather Jr..

## Sensuuri
Albumin kansista on tehty myös versioita, joissa Ludacrisin jalassa olevien Adidas Superstar -kenkien sivuilla olevat mustat raidat on sensuroitu piilomainonnan estämiseksi.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Listasijoitukset
Albumi sijoittui Billboard 200 -listalla viidenneksi. Sitä myytiin 214,126 kappaletta ensimmäisellä viikolla ilmestymisestään.

## Uudet julkaisut
Kyseisellä albumilla kerrotaan myös levy-yhtiö Disturbing Tha Peacen uusista julkaisuista:
DISTURBING THA PEACE
...A NEW ERA BEGINS

* I-20: Blood In The Water (tulossa pian)
* Playaz Circle: Flight 360: The Takeoff (tulossa 2009)
* Willy Northpole: Tha Connect (tulossa 2009)
* Shareefa: The Secret (puoliksi Interscopen julkaisema, tulossa 2009)
* Ludacris & Shawnna: Battle of the Sexes (tulossa 2009)
* Disturbing Tha Peace julkaisee myös kokoelma albuminsa vuonna 2009

## The Preview Mixtape

Ennen albumin julkaisua Ludacris julkaisi DJ Draman kanssa yhteisen *The Preview* -nimisen mixtapen.
Power noise

**Power Noise** (kutsutaan myös nimellä **Rhytmic Noise**) on 1990-luvulla syntynyt tansittava noisen alalaji. Power Noise lainaa vaikutteita teknosta ja muista elektronisen tanssimusiikin tyyleistä. Musiikki koostuu särötetyistä rumpusampleista ja muista häiriöäänistä. Saksalainen Ant-Zen on merkittävimpiä power noisea julkaisevia levy-yhtiöitä. 

## Tunnettuja Power Noise-Artisteja
*Converter
*Imminent Starvation
*Synapscape

## Katso Myös
*Industrial
*Noise
*Power electronics

## Lähteet
Joseph Veltjens

**Joseph Veltjens** (2. kesäkuuta 1894– 6. lokakuuta 1943) oli saksalainen liikemies ja sotilas ja ensimmäisen maailmansodan johtavia hävittäjä-ässiä 35 pudotuksellaan. Toisen maailmansodan aikana hän sai everstiluutnantin arvon. Hän toimi kutsuttuna Vierjahresplanin Hollannin talousalueen johtajana. 

Vuosina 1936–1937 Veltjens järjesti Suomesta kolme asekuljetusta Espanjan sisällissodan tasavaltalaisille *[[S/S Yorkbrook]]* -aluksella, vaikka natsi-Saksa kuului sodan vastapuolen tukijoihin. Toisen maailmansodan käynnistyttyä Veltjens tuli Suomeen elokuussa 1940 Herman Göringin lähettiläänä ja sopi Mannerheimin kanssa saksalaisjoukkojen kauttakulusta. Veltjensin tavanneen eversti Ragnar Nordströmin muistelmien mukaan saksalaiseverstillä oli mukanaan viesti suomalaisille joka kuului suomennettuna seuraavasti: ”Minulla on kunnia ilmoittaa, että Saksan valtakunnan ’führer’ ja hänen valtakunnanmarsalkkansa ovat päättäneet, että he eivät jätä Suomea Molokin ikeen alle, vaan tulevat pelastamaan Suomen”. Seuraavana päivänä hän oli esittänyt viestinsä myös presidentti Risto Rytille ja marsalkka Mannerheimille.

Veltjens oli osakkaana Hanseatica Aschpurwis & Veltjens S. A. -yhtiössä, joka sai hoitaakseen Saksan ase- ja tarviketoimituksia Suomeen. Talvisodan aikana Veltjensin yhtiö toimitti Göringin määräyksestä ja salassa Neuvostoliitolta Suomeen tykkejä ja kranaatteja. 

Lokakuun alussa 1940 Suomen ja Saksan välillä tehty sopimus keskitti Saksan sotasaalista ja Wehrmachtin varastoja koskevat toimitukset Veltjensin yritykselle. Tämän yhtiön nimi oli Joseph Veltjens Waffen & Munition A/G. Saksa maksoi Veltjensille jopa 25 prosentin provisiota Suomen ostamista tavaraeristä. 

Veltjens kuoli lento-onnettomuudessa vuonna 1943.

## Lähteet
Edwin Long

**Edwin Longsden Long** (1829–1891) oli englantilainen taidemaalari, joka syntyi Bathissa, Somersetissa. Hän aloitti uransa muotokuvamaalarina. Vuonna 1857 Long matkusti taiteilija John Phillipin kehotuksesta Espanjaan, minkä jälkeen hän kiinnostui muista kulttuureista niin, että matkusti laajemmalti Espanjassa. Matkojen tuotoksena syntyi teos *Bravo el Toro* (1859). 

Longin työ sai uuden suunnan Egyptiin ja Syyriaan suuntautuneiden matkojen jälkeen, ja hän aloitti suurten historiallisten ja orientalististen töiden parissa työskentelyn. 

## Lähteet

## Aiheesta muualla
* http://www.artcyclopedia.com/artists/long_edwin.html
SML

**SML** voi tarkoittaa:

## Järjestöt
* Sinimusta Liike, puolue
* SM-liiga
* Suomen Maalaisväestön Liitto, puolue (nykyisin Suomen Keskusta)
* MARK Suomen Markkinointiliitto (käytti vuoteen 2003 asti lyhennettä SML)
* Suomen Medisiinariliitto, lääketieteen opiskelijoiden etujärjestö
* Suomen Mehiläishoitajain Liitto
* Suomen Metalliteollisuustyöntekijäin Liitto, ammattiliitto 1899–1930
* Suomen Metallityöväen Liitto, ammattiliitto 1930–2017 (vuodesta 1972 Metallityöväen Liitto)
* Suomen Moottoriliitto
* Suomen musiikkioppilaitosten liitto
* Suomen Muurarien Liitto, ammattiliitto 1904–1971
* Suomen Muusikkojen Liitto, ammattiliitto
* Suomen Mäyräkoiraliitto

## Muut
* San Marinon liira (ISO 4217 -koodi SML)
* Standard ML, ohjelmointikieli
* *[[Super Mario Land]]*, videopeli
Luettelo televisiosarjan Lilo & Stitch jaksoista

Tämä on **luettelo ''[[Lilo & Stitch (televisiosarja)|Lilo & Stitch]]'' jaksoista**. Jaksoja on yhteensä 65, ja ne on esitetty myös Suomessa vuosina 2003-2006. Yksi jakso kestää noin 20 minuuttia.

## 1. tuotantokausi

## 2. tuotantokausi
Charles Haskins Townsend

**Charles Haskins Townsend** (1859 Parnassus, Pennsylvania – 1944) oli yhdysvaltalainen eläintieteilijä.

Vuosina 1897–1902 Townsend työskenteli Yhdysvaltain Kalastuskomissiossa (United States Fish Commission) kalastajaosaston päällikkönä. Tämän jälkeen hän toimi New Yorkin Akvaarion (New York Aquarium) johtajana Castle Gardenissa, vuodesta 1902 aina eläkkeelle jäämiseensä saakka 1937.

Townsend oli tuottelias kirjoittaja, ja kirjoitti muun muassa kalastamisesta, valaista, hylkeistä, syvänmerensukelluksesta ja eläintieteestä.

Vuosina 1912–1913 Townsend toimi Amerikan kalastajien yhdistyksen (American Fisheries Society) puheenjohtajana. Hänen äänestettiin New Yorkin tiedeakatemian (New York Academy of Sciences) jäseneksi.

Townsend kuvaili ja nimesi linnuista meksikonpikkuliitäjän (*Puffinus auricularis*) ja kookossaarensiepparin (*Nesotriccus ridgwayi*).

## Lähteet

## Aiheesta muualla
Vampyyrin oppipoika

**Vampyyrin oppipoika** on Darren Shanin kirjoittamaan fantasiakauhukirjasarja *[[Darren Shanin tarina]]n* toinen osa. Se kertoo Darren Shan -nimisestä puolivampyyrista. Romaani julkaistiin englanniksi 2000 ja suomeksi 2002. Sen suomensi Kaijamari Sivill ja kustansi Tammi.

## Juoni

Darren Shan on puolivampyyri, jonka vastoin hänen tahtoaan entinen vampyyrikenraali Crespley veretti. Darren on Crespleyn oppipoika ja omaksuu vampyyrien tapoja, mutta hän on hyvin vastahakoinen ihmisveren juomisessa ja omien sanojensa mukaan "kuolee mieluummin kuin juo ihmisen verta". He liittyvät friikkisirkuksen porukkaan. Darren tutustuu siellä käärmepoika Evraan, josta tulee sittemmin yksi hänen parhaista ystävistään. Suorittaessaan päivittäisiä tehtäviään Evra ja Darren törmäävät 16-vuotiaaseen Sam Grestiin ja he kolme ystävystyvät. Darrenin ja Samin seikkaillessa hylätyllä rautatieasemalla he törmäävät luontoaktivistiin J.V:en, josta heille aiheutuu myöhemmin paljon ongelmia. Friikkisirkuksen näytöksen loppupuolella J.V vapauttaa susimiehen, joka repii häneltä kädet kokonaan irti ja lopulta päätyy metsästämään Darrenia ja Samia. Sam on kuolemaisillaan, kun susimies alkaa raadella häntäkin, mutta Darren selviytyy hengissä, kun Crespley pelastaa hänet viime hetkellä. Darren juo Samin kuiviin ja osa Samin sielusta siirtyy sitä kautta Darreniin.

## Lähteet
Pop-musiikkia

**Pop-musiikkia** on Neljä Baritonia-yhtyeen singlejulkaisu vuodelta 1997. Single saavutti platinalevyn rajan vuonna 1998. Kappaleeseen julkaistiin Tommi Pietiläisen ohjaama video.
## Kokoonpano
* Kalle Ahola – laulu, kitara
* Ilkka Alanko – laulu, kitara
* Ismo Alanko – laulu, kitara
* A.W. Yrjänä – laulu, kitara
* Jussi Kinnunen – basso
* Jukka Hakoköngäs – koskettimet
* Anssi Nykänen – rummut

## Lähteet
Ligue Professionnelle 1 -kausi 2003–2004

**[[Ligue Professionnelle 1]] -kausi 2003–2004** oli Tunisian jalkapallon pääsarjan 49. kausi, joka päättyi Espérancen historian 19 mestaruuteen. Se oli joukkueen seitsemäs peräkkäinen mestaruus. Liigassa toiseksi tullut ES Sahel jäi Esperancesta 9 pisteen päähän. Kyseinen kausi oli myös viimeinen kerta, jossa pelasivat 12 joukkuetta. Seuraavalle kaudelle joukkueiden määrää sarjassa kasvatettiin kahdella joukkueella.

## Lopputulokset




## Putoajat ja nousijat
* Sarjan viimeinen joukkue CO Transports putosi Ligue Professionnelle 2:een.
* Sarjan laajentumisen myötä tilalle nousivat Ligue Professionnelle 2:sta EGS Gafsa ja ES Zarzis.

## Maalipörssi
Napsijat (suku)

**Napsijat** (*Phylloscartes*) on napsijoiden heimoon kuuluva lintusuku. Sukuun kuuluu 16 lajia.

## Napsijoihin (''Phylloscartes'') kuuluvia lajeja
* Bahiannapsija (*Phylloscartes beckeri*)
* Brasiliannapsija (*Phylloscartes difficilis*)
* Ecuadorinnapsija (*Phylloscartes gualaquizae*)
* Guayanannapsija (*Phylloscartes virescens*)
* Kanelinapsija (*Phylloscartes parkeri*)
* Keltarillinapsija (*Phylloscartes oustaleti*)
* Keltavatsanapsija (*Phylloscartes flaviventris*)
* Minasgeraisinnapsija (*Phylloscartes roquettei*)
* Mustaotsanapsija (*Phylloscartes nigrifrons*)
* Panamannapsija (*Phylloscartes flavovirens*)
* Pitkäpyrstönapsija (*Phylloscartes ceciliae*)
* Ruskokulmanapsija (*Phylloscartes superciliaris*)
* Ruskonaamanapsija (*Phylloscartes sylviolus*)
* Sãopaulonnapsija (*Phylloscartes paulista*)
* Sãopaulonrannikkonapsija (*Phylloscartes kronei*)
* Täpläposkinapsija (*Phylloscartes ventralis*)

## Lähteet

## Aiheesta muualla
*ITIS: Phylloscartes
Merirauman peruskoulu

**Merirauman peruskoulu** oli Raumalla Merirauman kaupunginosassa toiminut peruskoulu, jossa oli luokat 1–4. Se lakkautettiin vuonna 2019. Vuonna 2018 koulussa oli 53 oppilasta.

Koulurakennus valmistui vuonna 1973, ja sitä laajennettiin vuonna 1986. Koulussa ei ollut liikuntasalia tai ruokalaa, vaan oppilaat söivät luokkahuoneissa ja liikuntatunnit pidettiin Rauman seurakunnan monitoimitila Meriristissä ja Syvärauman koulussa. Merirauman koulurakennus purettiin kesällä 2020.

## Lähteet
Suiririt

**Suiririt** (*Suiriri*) on tyrannien heimoon kuuluva lintusuku.

## Suirireihin (''Suiriri'') kuuluvia lajeja
* Cerradosuiriri (*Suiriri islerorum*)
* Suiriri (*Suiriri suiriri*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Suiriri